

Årsmelding 2013

Idrettsskolen, Bønes Idrettslag

**Deltakere**

**Delmål barneidrett, 5-8 år  
(ut 3. klasse).**

Det er idrettslagets målsetting å kunne gi et allsidig tilbud til barn fra 5 år og opp til 9 år.

Tilbudet skal kjennetegnes ved:

* At barna skal trives.
* At flest mulig ønsker å delta.
* At det utvikler barna fysisk, psykisk og sosialt.
* At opplæringen er tilpasset barnets alder, utvikling og behov.
* At barna opplever mestring og fremgang gjennom individuell veiledning og oppmuntring.
* At treningen er lekbetont.

For aldersgruppen 5-6 år, legges det vekt på lek og allsidig aktivitet for å stimulere barnas motoriske utvikling tilpasset alderstrinnet.

For aldersgruppen 7-8 år (2 – 3 klasse) vil en gi tilbud der en får innføring i flere ulike idretters grunnteknikker. Hovedvekt skal legges på håndball og fotball, ettersom dette er primæraktivitetene i Bønes Idrettslag. I denne idrettsopplæringen skal den enkelte få reell mulighet til å lære seg de grunnleggende ferdighetene som særpreger de enkelte idrettene.

Det kan bli meldt på lag til seriespill der det forekommer og er naturlig fra det året de fyller 7 år (våren i 1. klasse).

Selv om Bønes Idrettslag primært gir tilbud innenfor håndball og fotball for aldersgruppen fra 9 år og oppover, er det likevel viktig for laget som helhet å gi barna kjennskap til andre idretter og aktiviteter for aldersgruppene 5-8 år. I den grad idrettslaget selv ikke har kompetanse på disse idrettene, kan en trekke inn ressurser eksternt.

Tilbudet for aldersgruppen 5-8 år (ut 3. klasse) gis i regi av idrettsskolen, som også har det administrative ansvaret for rekruttering, planlegging, tilrettelegging og gjennomføring av aktivitetene i samarbeid med særgruppene.

Primært er idrettskolen beregnet for barn i aldersgruppe 5-8 år. I den grad særgruppen har kapasitet, kan det gis tilbud innenfor idrettsskolens rammer også etter fylte 9 år

For sesongen 2013 har totalt 77 barn deltatt på idrettsskolen.

Den praktiske organisering og gjennomføring av tilbudet har i hovedsak vært foreldrestyrt.

Et årskull ble avviklet i desember 2013 grunnet manglende instruktørressurser.

Aktivitetene som er tilbudt er i samsvar med idrettslagets delmål for barneidrett i Bønes IL.

**Økonomi**

Idrettsskolen i Bønes IL har generelt god økonomi i forhold til det formålet idrettsskolen skal ha.

Kontingent fra deltakerne utgjør en stor del av Idrettsskolens inntekter.

Utgiftene består for det meste av kjøp av utstyr, kjøp av halltid i BRS og påmeldingsavgift til fotballcuper.

**Styret**

Styret i Idrettsskolen har i hovedsak fungert med e-post og telefon kommunikasjon. Største delen av arbeidet er ved oppstart av partiene på høsten.

Christian Kanzler

Bønes, 10.03.13